ভারতের_স্বাধীনতা_আন্দোলনে_দারুল_উলুম_দেওবন্দ
জমইয়াতে উলামায়ে হিন্দ প্রতিষ্ঠা
জমইয়াতে উলামায়ে হিন্দের সম্মেলনে শায়খুল হিন্দের সভাপতিত্ব ও জাতির প্রতি আহবান ১৯-২১ শে নভেম্বর ১৯২০ সালে দিল্লীতে জমইয়াতে উলামায়ে হিন্দের দ্বিতীয় বার্ষিক সম্মেলন অনুষ্ঠিত হয়। জমইয়ত কর্তৃপক্ষের অনুরোধক্রমে চিকিৎসকদের কঠোর নিষেধাজ্ঞা সত্বেও শায়খুল হিন্দ এ সম্মেলনে অংশগ্রহণ করে সভাপতিত্ব করতে সম্মতি প্রদান করেন। এ সম্মেলনে তার যে লিখিত ভাষণ পাঠ করে শোনানো হয় তা সংক্ষিপ্ত হলেও জাতীয় নেতৃবৃন্দের জন্য ছিল সময়োপযোগী। সভাপতির ভাষণে তিনি নেতৃবৃন্দ ও সাধারণ জনগণের জন্য যে দিকনির্দেশনা দেন তা হলক. ইসলাম ও মুসলমানদের শত্রু হল ইংরেজ। এ জাতির সহযোগিতা না করা মুসলমানদের একান্ত কর্তব্য। খ. খিলাফত ও জাতির সংরক্ষণে যদি ভারতের যেকোন জাতির ভ্রাতৃবৃন্দ ইসলামী দাবি দাওয়া আদায়ে মুসলমানদের সাথে সহমর্মিতা প্রকাশকরে এবং সহযোগিতা করে তাহলে তা ইসলামী শরীয়তের দৃষ্টিতে বৈধ হবে। গ. মুসলমানগণ ভারতীয় যেকোন জাতির ভ্রাতৃবৃন্দের সাথে ধর্মীয় বিষয় বিঘ্নিত না হওয়ার শর্তে সম্মিলিতভাবে দেশের স্বাধীনতা সংগ্রামে অংশ নিতে পারবে। ঘ. বর্তমান যুগে শত্রু থেকে আত্মরক্ষার জন্য বন্দুক, কামান, বোমারু বিমান ইত্যাদির ব্যবহার সর্বসম্মতিক্রমে বৈধ। (অথচ, মহানবী (সাঃ),সাহাবী, তাবেয়ী, তাবে তাবেয়ীদের যুগে এসবের ব্যবহার ছিল না।) অতএব, দেশ স্বাধীন করার জন্য সকল জাতি একতার ভিত্তিতে মিছিল মিটিং, জাতীয় ঐক্য এবং ঐক্যমতের দাবী দাওয়া সমুহের বৈধ হওয়ার ব্যাপারে চিন্তা করার কোন অবকাশ নেই। কেননা, স্বাধীনতাকামী ভারতীয়দের নিকট বন্দুক, কামান, বোমারু বিমান ইত্যাদি না থাকায় হিন্দু মুসলিমের সম্মিলিত মিছিল মিটিং এবং দাবি দাওয়া আদায়ের আন্দোলনই হল তাদের অস্ত্র। তিনি বলেন, কোন সন্দেহ নেই যে, মহান আল্লাহ তায়ালা আপনাদের স্বদেশে একটি সম্প্রদায়, যারা ভারতে সংখ্যাগরিষ্ঠ সম্প্রদায় হিসেবে পরিচিত তাদেরকে কোন না কোন ভাবে আপনাদের দীর্ঘদিনের লালিত পবিত্র উদ্দেশ্য সফলের পথে সহযোগী করে দিয়েছে। আমি আন্তঃসাম্প্রদায়িক ঐক্যকে অত্যন্ত উপকারী ও ফলপ্রসূ ১৬৯বলে মনে করি। অবস্থা ও পরিস্থিতি বিবেচনা করে ঐক্যের লক্ষ্যে উভয়পক্ষের নেতৃবৃন্দ যে চেষ্টা চালিয়ে যাচ্ছেন আমি সেটিকে আন্তরিকভাবে পছন্দ করছি। আমার বিশ্বাস পরিস্থিতি যদি অনৈক্যের দিকে মোড় নেয় তাহলে, স্বাধীনতা অর্জন চিরদিনের জন্য অসম্ভব হয়ে পড়বে। হিন্দু ও মুসলিম জাতির বরেণ্য নেতৃবৃন্দকে সম্বোধন করে বলছি, প্রস্তাব পাশে তারা যেন সম্মেলনে উপস্থিত জনগণের হস্ত উত্তোলনকারীদের আধিক্য এবং মৌলিক স্বীকারোক্তি দ্বারা প্রতারিত না হন। হিন্দু ও মুসলমানদের প্রত্যেককে নিজ নিজ স্বার্থ ত্যাগ করে ত্যাগের মনোভাব নিয়ে এগিয়ে আসতে হবে। নতুবা হিন্দু মুসলমানদের মধ্যে কোন অবস্থাতেই ঐক্য থাকতে পারেনা। হিন্দু মুসলমানদের পাত্রে পানি পান করে না এবং মুসলমানগণ হিন্দুদের শবদেহ বহন করে না এটা মৌলিক সমস্যা না। কিন্তু, হিন্দু মুসলমানগণ যদি পরস্পরকে ঘায়েল করার জন্য কাজ করে বা স্বার্থসিদ্ধির জন্য প্রতিযোগিতা করে তাহলে, তা হবে জাতির জন্য ক্ষতিকর। আপনারা এসব বিষয়ে সজাগ দৃষ্টি রাখবেন বলে আমি আশা করি। সবশেষে শায়খুল হিন্দ ভারতের মুসলমানদেরকে বিশেষত জাতীয় নেতৃবৃন্দ এবং আলিম সমাজের উদ্দেশ্যে বলেন, কুরআন ও হাদীসের আলোকে আপনারা আমার বক্তব্যের প্রতি লক্ষ্য রেখে সোজা পথে চলুন। এতেই আপনাদের জন্য মঙ্গল রয়েছে।৮৯ খেলাফত কমিটি কলকাতা শাখার সভাপতি মাওলানা আবুল কালাম আযাদের সাহসী তৎপরতায় কলকাতা আলিয়া মাদরাসা থেকেও ছাত্রদের একটি দল মাদ্রাসা ত্যাগ করে বেরিয়ে আসে। মাওলানা আযাদ তাদেরকে নিয়ে শহরের নাখোদা মসজিদে নতুন মাদ্রাসা স্থাপন করেন। তার অভিপ্রায় ছিল এটিকে অল ইন্ডিয়ান ন্যাশনাল মাদ্রাসায় পরিণত করা এবং দেশের সকল নেতা ও আলীমগণের মাধ্যমে মাদ্রাসাটিকে জাতীয় স্বার্থের অনুকুলে বেগবান করে গড়ে তোলা। সেমতে তিনি মাদরাসার প্রধান দায়িত্বশীল হিসেবে শায়খুল হিন্দের নাম প্রস্তাব করেন। এ উদ্দেশ্যে দিল্লীতে তার কাছে নিজের একজন প্রতিনিধি প্ররণ করেন। শায়খুল হিন্দের পক্ষে বার্ধক্য ও অসুস্থতার দরুন তার পক্ষে এ দায়িত্ব গ্রহণ করা সম্ভব হয়নি। তাই, তিনি নিজের স্থলে সাইয়্যিদ হুসাইন আহমেদ মাদানীকে যাবার নির্দেশ দেন। জমইয়াতে উমালায়ে হিন্দের সম্মেলনের পর থেকে শায়খুল হিন্দের অবস্থার অবনতি হতে থাকে এবং ১৮ই রবিউল আওয়াল ১৩৩৯ হিজরী মোতাবেক ৩০ নভেম্বর ১৯২০ খৃষ্টাব্দ তারিখ মঙ্গলবার সন্ধ্যা সাত ঘটিকার সময় দিল্লীতে ডাক্তার মুখতার আহমাদ আনসারীর বাসভবনে শায়খুল হিন্দ মাহমূদ হাসান ইন্তেকাল করেন।